Diari Oficial de la Generalitat Valenciana


Sumari del DOGV 7661, del 19-11-2015 (2015/8999)

Notificació de la sentència dictada en el procediment de modificació de mesures número 63/2015.
-----------------------------------------------------------------------------------------------

### Dades del document

Número de DOGV
:   7661

Data del DOGV
:   19-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8999


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en el procediment de modificació de mesures número 63/2015. [2015/8999]  
María del Carmen Pellicer Verdú, lletrada al servei de l'Administració de Justícia, fa saber que en les actuacions de modificació de mesures número 63/2015, del Jutjat de Violència sobre la Dona número 1 de Gandia, s'ha dictat la sentència que, literalment, és com segueix:  
  
  
«Jutjat de Violència sobre la Dona número 1 de Gandia  
Assumpte: modificació de mesures número 63-2015.  
Sentència número 49/2015  
Gandia, 22 d'octubre de 2015  
Antonio Rafael Hernández Olivencia, magistrat jutge titular del Jutjat de Violència sobre la Dona número 1 de Gandia, he vist aquestes actuacions de judici de divorci número 63/2015, entre les parts; d'una, com a demandant, Claudia Pura Heredia Ponce, representada pel procurador Francisco Javier Zacarés Escrivà i assistida del lletrat Jorge Eduardo Vila Tormo, i d'una altra, com a demandat, Marcos Marcelo Coimbra, en rebel·lia, sobre modificació de mesures d'allò que s'ha disposat en el procés número 31/2013, de fills extramatrimonials, resolt per la Sentència número 34/2013, de data 19 de setembre de 2013, amb intervenció del ministeri fiscal.  
Antecedents de fet  
Quart. Fets provats: Claudia Pura Heredia Ponce i Marcos Marcelo Coimbra van regular la situació respecte al fill extramatrimonial hagut entre ells, M., en el procediment de modificació de mesures número 31/2013, per fills extramatrimonials, resolt per la Sentència número 34/2013, de data 19 de setembre de 2013.  
Fonaments de dret  
Primer. Regulada la situació respecte del fill menor d'edat, serà procedent la modificació del que s'ha resolt si es produïa un canvi substancial en les circumstàncies que es van tindre en compte per a adoptar el règim esmentat. En el present cas, es considera que és procedent la modificació de mesures d'allò que s'ha disposat en el procés número 31/2013, per fills extramatrimonials, resolt per la Sentència número 34/2013, de data 19 de setembre de 2013, ja que el pare ha sigut expulsat del territori nacional i ha esdevingut impossible el compliment d'allò que s'ha previst en la resolució indicada en els termes en què es va resoldre. Per això, és procedent modificar-ho en el sentit següent:  
?Pàtria potestat a favor de la mare i suspensió d'aquesta respecte del pare.  
?Suspensió del dret de visites mentre dure la prohibició d'entrada del pare en territori nacional; serà procedent una nova regulació quan cesse la dita prohibició, en ser necessària una nova valoració de la situació existent i de les relacions paternofilials per a determinar-ho.  
?La mare podrà, amb la seua sola firma, efectuar totes les gestions administratives i governatives que es necessiten relatives al menor.  
Romandran invariables les altres disposicions contingudes en la resolució esmentada.  
Dispositiva  
Estime íntegrament la demanda i declare la modificació de mesures d'allò que s'ha disposat en el procés número 31/2013 per fills extramatrimonials, resolt per la Sentència número 34/2013, de data 19 de setembre de 2013, en el sentit contingut en el raonament jurídic primer. Sense costes.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació davant d'aquest jutjat, davant de l'Audiència Provincial de València, dins del termini de 20 dies comptadors des de l'endemà de la notificació d'aquesta, d'acord amb el que disposa l'article 458 de la Llei d'Enjudiciament Civil (segons la redacció que en fa la Llei 37/2011, de 10 d'octubre), que pronuncie, mane i firme. En done fe.  
Publicació. La sentència anterior va ser llegida i publicada pel jutge que la va dictar mentre celebrava audiència pública. En done fe.»  
  
Gandia, 5 de novembre de 2015.- La lletrada de l'Administració de Justícia: María del Carmen Pellicer Verdú.